钦定古今图书集成/明伦汇编/氏族典/第363卷 > 《廖用贤尚友录》 > 任亨泰
## 钦定古今图书集成/明伦汇编/氏族典/第363卷 > 《廖用贤尚友录》 > 任亨泰

按《襄阳府志》：“亨泰，襄阳人。自少颖悟，洪武甲子岁贡，
丁卯试应天，戊辰试南宫，上谕群臣曰：‘今科状元朕
当亲擢’。及览亨泰卷，曰：‘是卷文字不蔓不支，必其人
也’。命擢为第一，授官翰林修撰。复命题名于石，建坊
于门以宠异之。历官詹事府詹事，至礼部尚书。上重
其学行，每呼襄阳，任而不名。尝奉使交阯，廉介不受”
赆，王亦重之。平生所著诗文极富。